Il-player ta' nofs il-ground ta' Lazio, Luis Alberto, għandu jkun disponibbli għall-coach Simone Inzaghi għal-logħba kontra Juventus mill-Kampjonat Taljan wara li rriżulta negattiv għall-iswab test li sarlu. Il-player internazzjonali Spanjol kien wieħed minn diversi plejers Biancocelesti li ttestja pożittiv għall-coronavirus li jinkludu wkoll lill-goalkeeper Thomas Strakosha u Djavan Anderson. Sadanittant żewġ players oħra ta' Lazio, jiġifieri Ciro Immobile u Lucas Leiva, irriżultaw negattivi għat-testijiet għalkemm dan l-iċċekkjar ma jgħoddx għall-UEFA li jużaw tip ta' test differenti. B'hekk huma ma setgħux jilagħbu fil-partita mill-UEFA Champions League kontra Zenit St Petersburg. Sadanittant Luis Alberto ippubblika ritratt fuq il-profil tiegħu fuq Instagram fejn fih il-messaġġ li juri li hu negattiv għall-iswab test li wettaq.